Otázka č.1

Dobrý deň,

predmet zákazky spadá do činnosti našej druhej spoločnosti XXYY, preto by sme Vás chceli požiadať o komunikáciu v tejto veci so spoločnosťou XXYY. Zároveň z účtu spoločnosti XXYY sme Vám zaslali otázky vo forme žiadosti o vysvetlenie, týmto by sme Vás chceli opätovne požiadať o ich zodpovedanie.

Otázky prikladáme.

v súvislosti s verejným obstarávaním "Telekomunikačné služby - pevné hlasové, mobilné hlasové a dátové", ktoré vyhlásil verejný obstarávateľ Centrum vedecko - technických informácií SR, by sme Vás chceli požiadať o vysvetlenie nasledovných informácii predložených v rámci súťažných podkladov.

Verejný obstarávateľ požaduje nasledovné:

Uchádzač je povinný pre lokalitu Lamačská cesta 7315 / 8A, 840 05 Bratislava a lokalitu Staré grunty 52, 842 44 Bratislava, zabezpečiť pripojenie PBX prostredníctvom mikrovlnnej technológie (MW) alebo technológie optického vlákna (FO).

V tejto súvislosti by sme Vás chceli požiadať o vysvetlenie, prečo verejný obstarávateľ neumožňuje použiť metalické pripojenie, nakoľko máme za to, že ak toto Verejný obstarávateľ neumožní, tak ide o konanie v rozpore s § 10 ods. 2 zákona č. 343/2015 Z. z. o verejnom obstarávaní v znení neskorších predpisov, keďže touto podmienkou verejný obstarávateľ vie potenciálne odradiť záujemcov od podania ponuky, a zároveň metalické pripojenie je ekvivalentným riešením k požadovanému pripojeniu.

Prosíme o uvedenie, prečo Verejný obstarávateľ požaduje tieto konkrétne riešenia? Zároveň prosíme o odpoveď, či Verejný obstarávateľ umožní použiť metalické pripojenie.

**Odpoveď verejného obstarávateľa**

Pre rozšírenie hospodárskej súťaže verejný obstarávateľ týmto vysvetlením umožnuje aj metalické pripojenie.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
Otázka č.2

Zároveň upozorňujeme, že sme identifikovali nesúlad v dĺžke trvania zmluvy. V zmluve sa uvádza, že zmluva sa uzatvára na dobu určitú, najdlhšie na 38 mesiacov od dňa účinnosti. V návrhu na plnenie kritérií a v kalkulácii ceny sa však uvádza lehota 36 mesiacov.

Prosíme teda o zosúladenie týchto dátumov, nakoľko uvedené ma taktiež dopad na celkovú kalkuláciu ceny. Prípadne o vysvetlenie.

Vopred ďakujeme.

**Odpoveď verejného obstarávateľa**

Zmluva sa uzatvára na dobu určitú, najdlhšie na 38 mesiacov od dňa účinnosti kvôli skutočnosti že samotné poskytovanie služieb bude v rozsahu 36 mesiacov + lehota na sprevádzkovanie VPS v termíne najneskôr do 8 týždňov odo dňa účinnosti tejto zmluvy ( v súlade s článkom V. bod 2 zmluvy).